PATVIRTINTA

Lietuvos Respublikos ryšių

reguliavimo tarnybos direktoriaus

2019 m. gruodžio 23 d.

įsakymu Nr. 1V-1297

**Leidimo naudoti telefono ryšio numerį išdavimo APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas | **Leidimo naudoti telefono ryšio numerį išdavimas** |
| 2. | Administracinės paslaugos aprašymas | **Leidimas naudoti telefono ryšio numerį** − tai įrašas Lietuvos Respublikos ryšių reguliavimo tarnybos (toliau – Tarnyba) administruojamoje ir viešai skelbiamoje elektroninėje duomenų bazėje, suteikiantis įraše nurodytam asmeniui teisę naudoti jame nurodytus telefono ryšio numerius (toliau – numeriai, o kiekvienas atskirai – numeris) Telefono ryšio numerių skyrimo ir naudojimo taisyklėse, patvirtintose Tarnybos direktoriaus 2005 m. gruodžio 13 d. įsakymu Nr. 1V-1104 „Dėl Telefono ryšio numerių skyrimo ir naudojimo taisyklių ir Nacionalinio telefono ryšio numeracijos plano patvirtinimo“, (toliau – Taisyklės) nustatytomis sąlygomis.  **Numeris** – skaitmenų nuo 0 iki 9 kombinacija, identifikuojanti tinklo galinį tašką ir apimanti pakankamai informacijos skambučiui į šį tinklo galinį tašką nukreipti.  Paraišką suteikti teisę naudoti numerį (toliau – Paraiška) asmuo gali pateikti:  - atvykęs į Tarnybą;  - paštu;  - elektroniniu būdu:  faksimilinio ryšio ir (ar) kitokiais telekomunikacijų galiniais įrenginiais, jeigu yra užtikrinta teksto apsauga ir galima identifikuoti parašą;  pasirašytą kvalifikuotu elektroniniu parašu;  per Tarnybos elektroninių dokumentų sistemą – http://rvis.rrt.lt/ arba https://e.rrt.lt/;  per elektroninius valdžios vartus – https://epaslaugos.lt/;  per portalą E.pilietis – https://epilietis.lrv.lt/;  per Nacionalinę elektroninių siuntų pristatymo, naudojant pašto tinklą, informacinę sistemą E.pristatymas – <https://epristatymas.post.lt/>;   * per Kontaktinį centrą Lietuvos Respublikos paslaugų įstatymo ir jo įgyvendinamųjų teisės aktų nurodytais atvejais ir tvarka. |
| 3. | Teisės aktai, reguliuojantys administracinės paslaugos teikimą | 1. Lietuvos Respublikos elektroninių ryšių įstatymas; 2. Lietuvos Respublikos viešojo administravimo įstatymas; 3. Prašymų ir skundų nagrinėjimo ir asmenų aptarnavimo viešojo administravimo subjektuose taisyklės, patvirtintos Lietuvos Respublikos Vyriausybės 2007 m. rugpjūčio 22 d. nutarimu Nr. 875 „DėlPrašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“; 4. Telefono ryšio numerių skyrimo ir naudojimo taisyklės ir Nacionalinis telefono ryšio numeracijos planas, patvirtinti Tarnybos direktoriaus 2005 m. gruodžio 13 d. įsakymu Nr. 1V-1104 „Dėl Telefono ryšio numerių skyrimo ir naudojimo taisyklių ir Nacionalinio telefono ryšio numeracijos plano patvirtinimo“; 5. Dokumentų teikimo Lietuvos Respublikos ryšių reguliavimo tarnybai taisyklės, patvirtintos Tarnybos direktoriaus 2004 m. rugsėjo 16 d. įsakymu Nr. 1V-292 „Dėl Dokumentų teikimo Lietuvos Respublikos ryšių reguliavimo tarnybai taisyklių patvirtinimo“; 6. Viešojo konkurso suteikti teisę naudoti elektroninių ryšių išteklius bendrųjų sąlygų aprašas, patvirtintas Tarnybos direktoriaus 2005 m. rugsėjo 13 d. įsakymu Nr. 1V-777 „Dėl Viešojo konkurso suteikti teisę naudoti elektroninių ryšių išteklius bendrųjų sąlygų aprašo patvirtinimo“; 7. Aukciono suteikti teisę naudoti elektroninių ryšių išteklius taisyklės, patvirtintos Tarnybos direktoriaus 2005 m. rugsėjo 28 d. įsakymu Nr. 1V-824 „Dėl Aukciono suteikti teisę naudoti elektroninių ryšių išteklius taisyklių patvirtinimo“. |
| 4. | Informacija ir dokumentai, kuriuos turi pateikti asmuo | Paraiška;  Dokumentas, patvirtinantis įgaliojimus pasirašyti Paraišką (jei Paraišką pasirašo įgaliotas asmuo);  Užsienio valstybės juridinių asmenų registravimo įstaigos išduoto ūkio subjekto įregistravimo pažymėjimo kopija (turi pateikti užsienio valstybių ūkio subjektai, išskyrus Lietuvos Respublikos juridinių asmenų registre įregistruotus ūkio subjektus);  Asmens tapatybę patvirtinančio dokumento kopija (turi pateikti fiziniai asmenys). |
| 5. | Informacija ir dokumentai, kuriuos turi gauti Tarnyba (Paraišką nagrinėjantis tarnautojas) | Tarnybos duomenų bazėje tikrinama, ar prašomi naudoti numeriai yra laisvi.  VĮ Registrų centre tikrinamas pareiškėjo (juridinio asmens) pavadinimas, kodas, vadovo vardas ir pavardė, nagrinėjama kita Paraiškoje pateikta informacija.  VĮ Registrų centro buveinės adresas: Lvovo g. 25-101, 09320 Vilnius.  VĮ Registrų centro interneto svetainės adresas: [www.registrucentras.lt](http://www.registrucentras.lt). |
| 6. | Administracinės paslaugos teikėjas | Tarnybos Tinklų reguliavimo departamento Išteklių ir paslaugų skyrius, tel. (8 5) 210 5668, skyriaus vedėjas – Darijus Mickus, el. p. darijus.mickus@rrt.lt. |
| 7. | Administracinės paslaugos vadovas | Tarnybos Tinklų reguliavimo departamento direktorė – Indrė Jurgelionienė, tel. (8 5) 210 5680,  el. p. [indre.jurgelioniene@rrt.lt](mailto:indre.jurgelioniene@rrt.lt). |
| 8. | Administracinės paslaugos suteikimo trukmė | 21 diena nuo visų reikiamų dokumentų Tarnybai pateikimo dienos, išskyrus atvejus, kai numeriai skiriami aukciono būdu ar viešojo konkurso tvarka.  Jei Tarnyba nusprendžia, kad teisė naudoti numerius turi būti suteikta viešojo konkurso tvarka ar aukciono būdu, maksimalus 21 dienos terminas gali būti pratęsiamas dar 21 diena. |
| 9. | Administracinės paslaugos suteikimo kaina | Ši administracinė paslauga teikiama neatlygintinai. |
| 10. | Paraiškos forma, pildymo pavyzdys ir Paraiškos turinys | [Paraiškos forma](http://www.rrt.lt/rrt/download/10628/paraiska_n...ms_1priedas.doc=) pateikiama Taisyklių 1 priede.  Paraiškoje turi būti nurodyta:  – tik vienos numerių paskirties pageidaujami numeriai arba pageidaujamos numerių serijos pageidaujamas numerių skaičius (trumpieji numeriai, viešųjų fiksuotojo telefono ryšio paslaugų numeriai, viešųjų judriojo telefono ryšio paslaugų numeriai arba paslaugų numeriai);  – veiklos sritis, kurioje bus naudojami numeriai. |
| 11. | Informacinės ir ryšių technologijos, naudojamos teikiant administracinę paslaugą | Šios administracinės paslaugos aprašymą galima rasti Lietuvos paslaugų katalogo interneto svetainėje adresu https://www.lietuva.gov.lt/.  Pareiškėjui yra sudaryta galimybė Paraiškos formą  atsisiųsti iš Tarnybos interneto svetainės adresu: https://www.rrt.lt/telefono-rysys-internetas-tv/telefono-rysio-numeriai/numeriu-skyrimas/. |
| 12. | Administracinės paslaugos teikimo ypatumai | Teikdami Paraišką ūkio subjektai gali neteikti tos pačios informacijos ir dokumentų pakartotinai ir tik patvirtinti, kad informacija ir dokumentai, pateikti Tarnybai kartu su pranešimu apie elektroninių ryšių veiklos pradžią pagal Bendrųjų vertimosi elektroninių ryšių veikla sąlygų aprašą, patvirtintą Tarnybos direktoriaus 2005 m. balandžio 8 d. įsakymu Nr. 1V-340 „Dėl Bendrųjų vertimosi elektroninių ryšių veikla sąlygų aprašo patvirtinimo“, yra nepasikeitę.  Numeriai, išskyrus Nacionaliniame telefono ryšio numeracijos plane, patvirtintame Tarnybos direktoriaus 2005 m. gruodžio 13 d. įsakymu Nr. 1V-1104 „Dėl Telefono ryšio numerių skyrimo ir naudojimo taisyklių ir Nacionalinio telefono ryšio numeracijos plano patvirtinimo“, nurodytus paslaugų numerius ir numerius, skiriamus netelekomunikacijų paslaugų teikėjams bei netelekomunikacijų paslaugų teikimui, skiriami tik asmenims, turintiems teisę teikti viešąjį fiksuotojo ryšio tinklą ir (arba) viešąsias fiksuotojo telefono ryšio paslaugas bei viešąjį judriojo ryšio tinklą ir (arba) viešąsias judriojo telefono ryšio paslaugas.  Numeriai gali būti skiriami:  – tiesiogiai jų prašančiam asmeniui (Paraiškoje nenurodžius konkrečių pageidaujamų numerių arba neatsiradus daugiau norinčiųjų gauti konkrečius numerius);  – aukciono būdu (keliems asmenims prašant suteikti teisę naudoti vienodus numerius arba kai pageidaujamų numerių nepakanka visiems norintiems asmenims);  – viešojo konkurso tvarka (tik suderintų socialinių paslaugų numeriai).  Numeriai skiriami neterminuotam laikui (išskyrus atvejus, kai asmuo Paraiškoje nurodo numerio naudojimo terminą).  Viešųjų fiksuotojo telefono ryšio paslaugų numeriai, viešųjų judriojo telefono ryšio paslaugų numeriai ir paslaugų numeriai yra skiriami tiesiogiai prašantiems asmenims iš eilės pagal paraiškų užregistravimo Tarnyboje datą ir laiką (išskyrus atvejus, kai asmuo Paraiškoje prašo konkrečių numerių).  Ši administracinė paslauga yra galutinė.  Administracinei paslaugai gauti reikalingi dokumentai yra nurodyti šio aprašymo 4 skiltyje.  Būtinų veiksmų, atliekamų teikiant administracinę paslaugą, sekos schema pateikiama šio aprašymo priede. |

Leidimo naudoti telefono ryšio

numerį išdavimo aprašymo

priedas

**BŪTINŲ VEIKSMŲ, IŠDUODANT LEIDIMĄ NAUDOTI TELEFONO RYŠIO NUMERĮ, SEKOS SCHEMA**

**Tarnybos Tinklų reguliavimo departamento Išteklių ir paslaugų skyrius**

**Tarnybos Tinklų reguliavimo departamento direktorius**

**Tarnybos Tinklų reguliavimo departamento direktorius**

**Tarnybos direktorius arba kuruojantis direktoriaus pavaduotojas**

**Asmuo**

**Tarnybos Administracinio departamento Bendrųjų reikalų ir personalo skyrius**

**Tarnybos direktorius arba kuruojantis direktoriaus pavaduotojas**

**VĮ Registrų centras**